Държавен вестник, бр. 107, 2025 г., стр. 175

БРОЙ  107	
Д Ъ Р Ж А В Е Н  В Е С Т Н И К 	
СТР.  175  
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-09-1016
от 12 ноември 2025 г.
На основание чл. 5, ал. 2, чл. 7, т. 1 и чл. 9, 
ал. 1, 2 и 3 от Закона за сдружения за напоя­
ване нареждам:
1. Откривам процедура по учредяване на 
сдружение за напояване „Водолей“, с. Жълти 
бряг, община Стамболово, област Хасково, с 
предмет на дейност: експлоатация, поддържане 
и реконструкция на хидромелиоративна инфра­
структура; изграждането на нови напоителни 
и отводнителни системи и съоръжения; дос­
тавяне и разпределяне на водата за напояване; 
отвеждане на излишните води от земеделските 
земи; изпълнение на агромелиоративни и 
агротехнически мероприятия за подобряване 
състоянието на земеделските земи; рибовъдство 
и развъждане на водоплаващи птици.
2. Територията на сдружението обхваща 
463,791 дка земеделски земи, разположени в 
землището на с. Жълти бряг, община Стамбо­
лово, област Хасково, която ще се водообезпечи 
от хидромелиоративна инфраструктура – пуб­
лична общинска собственост. 
3. Заповедта за откриване на процедурата 
да се обнародва в „Държавен вестник“, в един 
централен всекидневник и в един местен 
вестник. 
Настоящата заповед да се сведе до знание­
то на Учредителния комитет на сдружение 
за напояване „Водолей“ за предприемане на 
действия по чл. 10, 11, 12, 13 и 14 от Закона 
за сдружения за напояване.
Контрол по изпълнението на заповедта 
възлагам на директора на дирекция „Хидро­
мелиорации“ към Министерството на земеде­
лието и храните.
Министър: 
Г. Тахов
7181
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
ОБЩИНА ПЛОВДИВ
ЗАПОВЕД № 25ОА-3503
от 28 ноември 2025 г.
На основание чл. 44, ал. 1, т. 1 и ал. 2 от 
Закона за местното самоуправление и местна­
та администрация във връзка с чл. 310, ал. 5, 
чл. 311, ал. 2, т. 3, чл. 319, ал. 1, т. 1, чл. 320, 
ал. 1 и чл. 321, ал. 1 от Закона за предучилищ­
ното и училищното образование във връзка с 
чл. 15, ал. 1 от Наредба № 9 от 19 август 2016 г. 
за институциите в системата на предучилищ­
ното и училищното образование и Решение 
№ 382, взето с протокол № 18 от 6.11.2025 г. 
на Общинския съвет – Пловдив, нареждам:
I. Да се преобразува чрез отделяне третият 
адрес на детска градина „Червената шапчица“, 
намиращ се в гр. Пловдив, ул. Проф. д-р Иван 
Митев № 1, и да бъде обособен като самостоя­
телна детска градина, считано от 1.01.2026 г.
II. Новообособената детска градина да е с 
наименование ДГ „Тракия“ със седалище и 
официален адрес: гр. Пловдив, ул. Проф. д-р 
Иван Митев № 1.
III. Обучението на децата да се провежда в 
сградата на адрес: гр. Пловдив, ул. Проф. д-р 
Иван Митев № 1, при организация на предучи­
лищното образование съгласно разпоредбите на 
глава втора „Организация на предучилищното 
образование“ от Наредба № 5 от 3 юни 2016 г. 
за предучилищното образование.
IV. Новообособената в т. I детска градина 
„Тракия“ да е с 8 групи и капацитет 184 деца. 
Всички записани деца в третия адрес на 
ДГ „Червената шапчица“ да се пренасочат към 
новобособената детска градина.
V. Задължителната документация, налич­
ният инвентар, сградният фонд и поземленият 
имот – публична общинска собственост, каса­
ещи третия адрес на ДГ „Червената шапчица“, 
намиращ се в гр. Пловдив, ул. Проф. д-р Иван 
Митев № 1, да се приемат за управление и 
стопанисване от новообособената по т. I дет­
ска градина.
VI. Да се извърши инвентаризация на на­
личната материално-техническа база на пре­
образуваната чрез отделяне детска градина и 
се изготвят приемно-предавателни протоколи 
между ДГ „Червената шапчица“ и новообосо­
бената по т. I детска градина.
VII. Финансиращ орган – Община Пловдив.
VIII.  В резултат на промяната по т. I тру­
довите правоотношения с педагогическия и 
непедагогическия персонал на новообособе­
ната по т. I детска градина да бъдат уредени 
при условията на чл. 123 от Кодекса на труда.
IX. Числеността на персонала на новообо­
собената по т. I детска градина да се определи 
съгласно разпоредбите на Наредба № 4 от 
20.04.2017 г. за нормиране и заплащане на труда.
X. Контрол по изпълнение на заповедта 
възлагам на Владимир Темелков – зам.-кмет 
„Дигитализация, европейски политики, бизнес 
развитие и образование“, и Виктория Чавда­
рова – директор на дирекция „Финансова 
политика“.
XI. Препис от настоящата заповед да се 
сведе до знанието на заинтересованите страни 
за сведение и изпълнение.